Ek is al byna 30 jaar in die dagsorgbedryf en was die hoof voorsitter van die dagmoedersvereniging in Carletonville. Dis nou omtrent 'n jaar wat ek nou in Potchefstroom is en wil graag weer 'n speelgroep begin. Vir diegene wat belangstel in 'n dagmoeder, is ook welkom om hulle kindjie te bring.
Ek het 'n groot liefde vir kinders en mis hulle om my soos wat ek in Carletonville gehad het. Dus, het ek besluit om 'n speelgroep te begin. Elke mamma of pappa soek na 'n dagsorg of kinderoppasser op wie hulle kan staatmaak en die lewe van hul kindjie in betroubare hande kan los. Ek wil nie weer 'n kleuterskool begin nie, net 'n speelgroepie met 'n paar kindertjies aan wie ek individuele aandag kan gee.
Ek het klaar 'n pragtige seuntjie waarna ek voldag omsien. Hy sal ook 'n maatjie geniet en ek weet dat die maatjie hom sal geniet.